stanford-oval/wikipedia huggingface dataset:
ארוין רבאו

| --- | --- |
אין תמונה חופשית
 לידה:  15 בנובמבר 1899 ברלין, הקיסרות הגרמנית 
 פטירה:  15 ביוני 1983 (בגיל 83) 
 מקום קבורה:  בית העלמין קריית שאול 
 תפקידים:  גינקולוג 
 צאצאים:  נורית כנען-קדר, יעל קציר 
 
אֶרְוִין מרדכי רָבַּאוּ (Rabau;‏ 15 בנובמבר 1899, ברלין – 15 ביוני 1983, ישראל) היה רופא גינקולוג וכירורג ישראלי. לימד באוניברסיטה העברית ובאוניברסיטת תל אביב. ניהל מחלקת נשים ויולדות בבתי החולים בילינסון, הירקון, ותל השומר.
אודות

רבאו נולד בברלין ולמד בגימנסיה ההומניסטית. במלחמת העולם הראשונה שירת בחיל התותחנים הגרמני. רבאו היה ציוני פעיל וחבר בתנועת הנוער הציונית "בלאו וייס" ("כחול לבן"). הוא למד עברית, משנה ותלמוד יחד עם ד"ר הרי הלר וגרשום שלום אצל אברהם בלייכרודה.
אחר כך למד רפואה בהיידלברג ובברלין, ובשנת 1924 קיבל תואר דוקטור לרפואה. הוא הועסק במשך תקופה כרופאו האישי של אחד מעשירי גרמניה, ואחר כך עבד בבית החולים הנודע "מואביט" (Moabit) בברלין במשך כעשר שנים. משנת 1930 היה סגן מנהל המחלקה לגינקולוגיה ומיילדות. בשנת 1933, עם עליית הנאצים לשלטון, עלה רבאו לארץ ישראל.
אודות > בארץ ישראל ומדינת ישראל

בארץ ייסד בשנת 1936 יחד עם הרי הלר ואחרים את בית החולים בילינסון בעזרתה של "קופת החולים הכללית של הסתדרות העובדים בא"י", שם עמד בראש המחלקה הגינקולוגית.
בשנת 1948 עבד רבאו בהתנדבות כיועץ גינקולוגי לרופאה הראשית של חיל הנשים ד"ר אנטוניה בורשטין
בשנת 1948 עזב יחד עם ד"ר הלר את בית החולים ועבר לבית החולים תל השומר, שם הקים וניהל במשך שנים את אגף לגינקולוגיה ומיילדות.
הוא עסק במחקר בעיות הפוריות, והפך מחקר זה לחלק מתוכנית המחקר של בית החולים תל השומר. מתלמידיו: הפרופ' חיים זכות, הפרופ' שלמה משיח.
קיבל את תואר יקיר העיר תל אביב.
מתלמידיו: ד"ר דוד הוגו כהן
בשנת 1936 נישא לציונה קטינסקי, דיאטנית ופעילה בוויצו, בתם של ברוך קטינסקי וגוטה לבית שרתוק, שנולדה בתקופת התיישבותם בכפר הערבי עין סיניא. ילדיהם: פרופ' נורית כנען-קדר, פרופ' יעל קציר ופרופ' מיכה רבאו, שהיה כירורג בכיר באיכילוב.
נכדיו: פרופ' חגי כנען, יונתן כנען, דן קציר, פרופ' תמר קציר ד"ר עודד רבאו, מיכל רבאו, וענת ברקין רבאו.
נפטר בשנת 1983, בן 83 במותו. נקבר בבית העלמין קריית שאול.
הערות שוליים

↑  ארוין רבאו באתר חברה קדישא ת"א–יפו
↑  "כל חייל חזית" - השירות הרפואי צבאי בארץ ישראל ובמדינת ישראל בתקופת מלחמת העצמאות 1947–1949, ברוך הורוויץ, כרך ב', משרד הביטחון – ההוצאה לאור, שנת 2000, פרק: תקופה שישית: שלב האופנסיבה שלנו - המתקפה הישראלית חלק ג', עמוד 387
| --- | --- |
בקרת זהויות :  NLI: 987007303157605171  GND: 12823248X  ISNI: 0000 0001 0817 5989  VIAF: 160618567   WorldCat (עם VIAF): 160618567
נורית וינבלט

| --- | --- |

 לידה:  3 באוגוסט 1946 קריית מוצקין, ישראל 
 פטירה:  4 בנובמבר 2008 (בגיל 62) ישראל 
 שם לידה:  נורית חיים 
 ענף מדעי:  ריפוי בעיסוק, גרונטולוגיה 
 מקום לימודים:  בית הספר הריאלי העברי בחיפה  אוניברסיטת סנט ג'וזף  האוניברסיטה העברית בירושלים  אוניברסיטת טמפל 
 מוסדות:  אוניברסיטת תל אביב 
 בן או בת זוג:  ג'ימי וינבלט 
 מספר צאצאים:  3 
 הערות:  כיהנה כראש חוג ומרצה באוניברסיטת תל אביב, פעלה לקידום ושיפור חייהם של קשישים ובעלי מוגבלויות בישראל
 
נורית וינבלט (3 באוגוסט 1946 - 4 בנובמבר 2008) הייתה מרפאה בעיסוק, חוקרת ופדגוגית אשר הקדישה את עבודתה לקידום תחום הגרונטולוגיה ושיפור חייהם של קשישים ובעלי מוגבלויות.
חדשנות מקצועית

וינבלט הייתה ממפתחות תחום הזִקנה בריפוי בעיסוק בארץ, תחום אשר הוזנח זה מכבר בפן הטיפולי והמחקרי, ובשנות ה-80 החלה לפתח תחום זה כתחום הוראה ומחקר.
בין השאר יזמה והובילה מספר מחזורים של השתלמויות עבור מרפאות בעיסוק בתחום הזקנה בארץ, תוך שהיא עושה זאת מתוך להט מקצועי ואמונה בכוחו של הריפוי בעיסוק לתרום לאוכלוסייה זו. באופן זה הפכה את התחום שנחשב עד אז כאפור ועצוב, לתחום מוערך ומגוון יותר.
בהמשך, יזמה וינבלט את הקמת הפורום הארצי למרפאים בעיסוק בזִקנה בארץ והייתה שותפה מלאה ופעילה בהנהגתו.
חדשנות מקצועית > תחום הפנאי (Leisure)

במקביל, פיתחה וינבלט את תחום הפנאי כתחום עיסוק חשוב המלווה אותנו לאורכו של כל מעגל החיים. בפועלה ומחקרה שמה דגש על תרומתו הייחודית של הריפוי בעיסוק לתחום הפנאי בכל הקשור לנושא ניתוח הפעילות והענקת משמעות עיסוקית.
עיקר מחקרה של וינבלט, יחד עם ד"ר מיכל אברך- בר, עסק בתגמולי פנאי והשתקפותם בזקנה. נושא זה כמעט שלא נחקר בזמנו, ואם נחקר אזי עיקר התמקדותו היה בתגמולים פסיכולוגים כמו רווחתו האישית של היחיד. ד"ר וינבלט ושותפתה למחקר ביקשו לבחון את הצרכים המסופקים באמצעות העיסוק בפנאי. מסקנתן הייתה שיש לבחון את סוגי התגמולים שמעניקות פעילויות הפנאי לקשישים ולתעדם.
באמצעות מחקר זה ניתן יהיה לספק ייעוץ לפנאי ובכך להתאים את סוגי הפעילויות לצורכי האוכלוסייה.
חדשנות מקצועית > מטפל עיקרי (Care Giving)

וינבלט ביססה את נושא הטיפול באדם סיעודי (care giving) על מעגליו השונים. היא חקרה תחום זה באמצעות ראיונות עומק וטכניקות נרטיביות באופן ייחודי, תוך התמקדות בהיבטים רב-תרבותיים.
חדשנות מקצועית > רוחניות ופוסט-מודרניזם

שורשיו ההיסטוריים והפילוסופים של מקצוע הריפוי בעיסוק (עוד במלחמת העולם הראשונה) נעוצים בתפיסה מקצועית הוליסטית בבריאות הנפש, כחלק מצמיחת ההומניזם ותפיסת האדם כמכלול שאינו דיכוטומי, וככזה בידי האדם זכות ויכולת הבחירה, גם כאשר קיימת מגבלה גופנית, שכלית או נפשית.
עם התפתחות מדעי הרפואה והטכנולוגיה ושאיפת המקצוע להתברג לידי הכרה והערכה, התפתח מקצוע הריפוי בעיסוק לכיוון המודל הרפואי הביו-מכני, התפתחו שיטות אבחון המבוססות על ראיות מחקריות וחלה התמקצעות והעמקה משמעותית בתחומים הנוירו-התפתחותיים, קוגניטיביים והפסיכו-דינמיים. בעקבות התפתחות זו, זכה המקצוע למכלול ידע רחב ומשמעותי ולהכרה וקבלה, אך מצד שני, התמקצעות זו הובילה לגישה המתמקדת במרכיבי ומבני הגוף והתרחקה מהגורם המאחד, שהוא העיסוק האנושי והתפיסה ההוליסטית והרב ממדית של האדם.
בעקבות תחושות אלו, נוצר קול חדשני, וינבלט הייתה בין מוביליו - לאחד בין הגישה הביו-מכנית המדעית לבין הגישה האורגניזמית- הוליסטית. קולות אלו הובילו ל"פרדיגמת העיסוק החדשה", אשר יצרה מודלים מעמיקים יותר העוסקים באדם, בעיסוקו ובסביבתו, והולידה מחקרים אשר רואים את האדם כיצור עיסוקי ונועדו להשיב למקצוע הריפוי בעיסוק את ההיבטים הרוחניים אשר היו קיימים בו בתחילת הדרך.
וינבלט שאפה לשלב בין מקצוע הריפוי בעיסוק לתורות המזרח העתיקות וקראה להשבת היבט הרוחניות אל תוך התפיסה הטיפולית. היא חקרה יחד עם ד"ר מיכל אברך-בר את נושא הפוסט-מודרניזם וזיקתו הישירה לריפוי בעיסוק, מתוך הסתכלות על המסגרת הטיפולית ככזו אשר אינה מתנתקת מן העבר, אך חיה בהווה ומביטה אל העתיד ומתנגדת לתפיסה של הרפואה כבעלת הידע האבסלוטי.
וינבלט סברה כי, בהתאם לגישה הפוסט-מודרניסטית, יש להעצים את הלקוח ולהעניק לו תפקיד מרכזי אשר יאפשר לו להביע את דעתו, לבחור את הטיפול המתאים לו ולהתערב בהחלטות הנוגעות לו (בניגוד למודל הרפואי הקלאסי אשר רואה ברופא כמקור כל הידע).
יתר על כן, נמשכה וינבלט לתורות המזרח העתיק, ולאחר שהות במנזר בנפאל ולמידת בודהיזם שאפה לשלב את הידע בתוך עולם הריפוי בעיסוק.
היא הייתה הראשונה לפתוח קורס רפואה משלימה כחלק מלימודי התואר השני בחוג לריפוי בעיסוק- זאת עשתה בשילוב עם מכללת ברושים.
פרסים

בשנת 2005 זכתה ד"ר נורית וינבלט באות המצוינות על פועלה החשוב בתחום האקדמי ובשיווק המקצוע בישראל ומחוצה לה.
מאמרים

ייעוץ חד-פעמי לפנאי בגישה קוגניטיבית התנהגותית לזקנים המטפלים בבני-זוגם / נורית וינבלט / כתב-עת ישראלי לריפוי בעיסוק, 3 (3): 105-116, 1994
בדק - כלי להערכת בטיחות דירת קשיש / נורית וינבלט, יעל שקד-ברגמן / כתב עת ישראלי לריפוי בעיסוק כרך 5, חוברת 3 (אוגוסט 1996), pp. H159-H166
פנאי ונשים - חיי הפנאי של נשים ונשים עם מגבלות / נורית וינבלט / IJOT: The Israeli Journal of Occupational therapy כתב עת ישראלי לריפוי בעיסוק כרך 9, חוברת 2/3 (אוגוסט (2000), pp. H45-H59
בזכות השונות בזיקנה / ד"ר נורית וינבלט / דורות: מגזין לקידום השירות לאוכלוסייה המבוגרת, 50: 16-17, 2001
פתח דבר: פנאי בזיקנה / נורית וינבלט / גרונטולוגיה / גיליון מיוחד: פנאי בזיקנה (תשס"ג - 2003), pp. 9-12
משמעות עיסוקי היום-יום בזיקנה בראי הספרות / נגה זיו, נורית וינבלט / גרונטולוגיה / גיליון מיוחד: פנאי בזיקנה תשס"ג – 2003 pp. 109-117
תגמולי פנאי והשתקפותם בזיקנה / נורית וינבלט, מיכל אברך-בר / גרונטולוגיה / גיליון מיוחד: פנאי בזיקנה תשס"ג - 2003 pp. 47-61
אין בשביל מי ולעצמי אין לי חשק / ד"ר נורית וינבלט, החוג לריפוי בעיסוק, אוניברסיטת תל אביב; מיכל אברך-בר, דוקטורנטית בחוג לריפוי בעיסוק, אוניברסיטת תל אביב / פנים: כתב-עת לתרבות, חברה וחינוך, 27: 60-66, 2004
היכן המנוחה בריפוי בעיסוק? / נורית וינבלט, מיכל אברך בר / IJOT: The Israeli Journal of Occupational Therapy / כתב עת ישראלי לריפוי בעיסוק כרך 14, חוברת 3, 2005, pp. H127-H139
הרחבת המושגים טיפול ומטפל על רקע תהליך שינוי פרדיגמה / נורית וינבלט / כתב עת ישראלי לריפוי בעיסוק. כרך 16 חוברת 2007
ד"ר זיו, נגה נורית ויינבלט לא זכתה להזדקן... / נגה זיו.11 / דורות: מגזין לקידום השירות לאוכלוסייה המבוגרת, 110: 14, 2008
Weinblatt, N., & Navon, L. (1995). Flight from leisure: A neglected phenomenon in leisure studies. Leisure Sciences, 17(4), 309-325
Navon, L., & Weinblatt, N. (1996). "The show must go on": Behind the scenes of elderly spousal caregiving. Journal of Aging Studies, 10(4), 329-342
Weinblatt, N., & Ziv, N., & Avrech-Bar, M. (2000). The old lady from the supermarket Categorization of occupation according to performance area: Is it relevant for the elderly? Journal of Occupational Science, 7(2), 73- 79.
Weinblatt, N., & Avrech-Bar, M. (2001). Postmodernism and its application to the field of occupational therapy. Canadian Journal of Occupational Therapy, 68(3),163-170.
Weinblatt, N., & Avrech-Bar, M. (2003). Rest: A qualitative exploration of the phenomenon. Occupational Therapy International, 10, 227-238.
הערות שוליים

↑  הגברת נגה זיו, החוג לריפוי בעיסוק, בית הספר למקצועות הבריאות, אוניברסיטת תל אביב.
↑  וינבלט, נ. ואברך בר, מ. (2003). תגמולי פנאי והשתקפותם בזיקנה. גרונטולוגיה, 30, 47-61
↑  הגברת נגה זיו, החוג לריפוי בעיסוק, בית הספר למקצועות הבריאות, אוניברסיטת תל אביב
↑  Weinblatt, N., & Avrech-Bar, M. (2001). Postmodernism and its application to the field of occupational therapy. Canadian Journal of Occupational Therapy, 68(3),163-170.
↑  ISOT- עמותה ישראלית לריפוי בעיסוק, הזוכים באותות הוקרה לאורך השנים
| --- | --- |
בקרת זהויות :  NLI: 987007576416005171  VIAF: 14147481377549241054   WorldCat (עם VIAF): 14147481377549241054
ביטי אדני

| --- | --- |
אין תמונה חופשית
 לידה:  23 באוקטובר 1962 (בת 62) לונדון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1972 
 מקום לימודים:  בית הספר ליידי אלינור הולס  קולג' ברטון הול 
 פרופיל ב-IMDb
 
ביאטריס "ביטי" אדני (באנגלית: Beatrice "Beatie" Edney; נולדה ב-23 באוקטובר 1962) היא שחקנית טלוויזיה אנגלייה, מרבה לשחק בסרטים מסוגת האימה, ההיסטוריה, והמתח.
ביוגרפיה

אדני נולדה בלונדון. היא בתה של השחקנית סילביה סימס ואחותו של בנג'מין אדני. היא זכתה להכרה כשגילמה את הת'ר מקלאוד, אהובתו של קונור מקלאוד (כריסטופר למברט) בסרט "איש הנצח" משנת 1986, הראשון בסדרת סרטי "איש הנצח". בשנת 2000 חזרה וגילמה את אותה דמות בסרט "איש הנצח 4: סוף המשחק".
ב-1987 שיחקה אדני בהפקה הטלוויזיונית של "The Dark Angel" עם פיטר או'טול. בסרט שיחקה בתפקיד הראשי בתור מוד רות'ין (Maud Ruthyn), נערה שנשלחת להתארח אצל דודה סילאס רות'ין (פיטר או'טול), נוכל כריזמטי שעומד לרשת את ההון המשפחתי. עם מאדאם דה לה רוז'יר הרודנית כאומנת שלה, מוד מגלה שהאחוזה טומנת בחובה אימים.
ב-1990 הופיעה בסרט הדרמה "מיסטר ג'ונסון" בבימויו של ברוס ברספורד לצדם של פירס ברוסנן ואדוארד וודוורד.
תפקידיה הרבים בטלוויזיה כוללים את התפקיד הראשי בסדרה "Lost Empires" המבוססת על רומן מאת ג'. ב. פריסטלי עם קולין פירת' מ-1986. היא השתתפה בפרק בסדרות "רוזמרי ות'יים", "A Touch of Frost", "החשוד העיקרי", "המפקח מורס", "לואיס", "פוארו" בעיבוד לספר "הרצח המסתורי בסטאייל" ובסדרה "וולנדר" ב-2009. ב-1994 גילמה את לואיזה גרדגיינד בעיבוד טלוויזיוני של הרומן "זמנים קשים" מאת צ'ארלס דיקנס. ב-1995 כיכבה בסיטקום "Dressing for Breakfast" של ערוץ 4. ב-2012 שיחקה בתפקיד המלכה שרלוט בהפקה מחודשת של המחזה "טירופו של המלך ג'ורג'" בתיאטרון אפולו.
בסדרת הטלוויזיה "פולדארק" ששודרה בשנים 2015-2019, גילמה בייטי אדני את דמותה של פרודי פיינטר. פרודי היא משרתת בביתו של הדמות הראשית, רוס פולדארק, בגילומו של איידן טרנר. פרודי לעיתים קרובות מספקת הקלה קומית בסדרה עם הערותיה השנונות ואינטראקציות הומוריסטיות עם דמויות אחרות והיא משרתת נאמנה ומסורה בבית המשפחה.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1970 |  | A Day at the Beach | ויני |  |
| 1986 |  | Lost Empires | ננסי אליס | סדרת טלוויזיה |
| 1986 | איש הנצח | Highlander | הת'ר מקלאוד |  |
| 1987 |  | Diary of a Mad Old Man | סימון |  |
| 1988 |  | A Handful of Dust | מרג'ורי |  |
| 1989 | המפקח מורס | Inspector Morse | דבורה ברנס | בפרק "The Last Enemy" |
| 1990 | מיסטר ג'ונסון | Mister Johnson | סיליה ראדבק |  |
| 1990 | פוארו | Agatha Christie's Poirot | מרי קוונדיש | בפרק "The Mysterious Affair at Styles" |
| 1993 | בשם האב | In the Name of the Father | קרול ריצ'רדסון |  |
| 1994 | מקגייוור | MacGyver | נטליה | בפרק "Trail to Doomsday" |
| 1994 | זמנים קשים | Hard Times | לואיזה גרדגריינד |  |
| 1995 |  | Dressing for Breakfast | לואיז |  |
| 1995 | החשוד העיקרי | Prime Suspect | סוזן קובינגטון | בפרק "The Lost Child" |
| 1996 | הדיירת מאחוזת ויילדפל | The Tenant of Wildfell Hall | אנאבלה | מיני-סדרה |
| 2000 | איש הנצח 4: סוף המשחק | Highlander: Endgame | הת'ר מקלאוד |  |
| 2001 | חדרי מסתורין | Murder Rooms | לילה מילבורן | בפרק "The White Knight Stratagem" |
| 2003 |  | A Touch of Frost | שילה הדלי | בפרק "Hidden Truth" |
| 2006 |  | Rosemary & Thyme | פנלופי | בפרק "The Gooseberry Bush" |
| 2006 |  | Kenneth Williams: Fantabulosa! | ג'ואן סימס |  |
| 2009 | תחבולות חדשות | New Tricks | ג'נט ספנסר | בפרק "Last Laugh" |
| 2010 | וולנדר | Wallander | אדלה בלומברג | בפרק "The Fifth Woman" |
| 2010 | חוק וסדר: UK | Law & Order: UK | מייגן פרנל | בפרק "Duty of Care" |
| 2011 | פוארו | Agatha Christie's Poirot | גברת המינגס | בפרק "The Clocks" |
| 2013 | לואיס | Lewis | ג'סטין סקינר | בפרק "Down Among The Fearful" |
| 2019-2015 | פולדארק | Poldark | פרודי | סדרת טלוויזיה; 42 פרקים |
| 2015– | חוקרת מקרי המוות | The Coroner | ג'ודית קנדי | סדרת טלוויזיה |
הערות שוליים

↑    Chris Hastings, ‏Sylvia Syms on ageism, depression and Boris, The Telegraph, 9 March 2008
| פרס סטלייט על הרכב השחקנים הטוב ביותר - סדרת טלוויזיה |
| --- | --- | --- |
| 2005 | הצל אותי |  |
| 2006 | האנטומיה של גריי: ג'סטין צ'יימברס • אריק דנה • פטריק דמפסי • קתרין הייגל • טי אר ייט • סנדרה או • ג'יימס פיקנס • אלן פומפאו • שרה רמירז • קייט וולש • איזאיה וושינגטון • צ'נדרה וילסון |  |
| 2007 | מד מן: בריאן באט • אן דודק • מיכאל גלדיס • ג'ון האם • כריסטינה הנדריקס • ג'נוארי ג'ונס • וינסנט רטיזר • רוברט מורס • אליזבת מוס • קירנן שיפקה • מגי סיף • ג'ון סלאטרי • ריץ' סומר • אהרון סטאטון |  |
| 2009 | דם אמיתי: כריס באואר • מכד ברוקס • אנה קאמפ • נלסן אליס • מישל פורבס • מריאנה קלבנו • ראיין קוואנטן • טוד לאו • מיכאל מקמילן • סטיבן מוייר • אנה פקווין • ג'ים פארק • קרי פרסטון • ויליאם סנדרסון • אלכסנדר סקארסגארד • סם טראמל • רוטינה וסלי • דברה אן וול |  |
| 2012 | המתים המהלכים: אנדרו לינקולן • שרה ויין קליס • לורי הולדן • נורמן רידוס • סטיבן יאון • לורן כהן • צ'נדלר ריגס • מליסה מקברייד • סקוט וילסון • דנאי גורירה • מייקל רוקר• דייוויד מוריסי |  |
| 2013 | כתום זה השחור החדש: טיילור שילינג • לורה פריפון • מיכאל הרני • מישל הרסט • קייט מאלגרו • ג'ייסון ביגס |  |
| 2014 | הניק: קלייב אוון • ג'רמי בוב • ג'ולייט ריילנס • איב יוסון • מייקל אנגרנו • כריס סאליבן • קארה סימור • אריק ג'ונסון • דייוויד פיירו • מאיה קאזאן • לאון אדיסון בראון • גריינג'ר היינס • מאט פרואר |  |
| 2015 | פשע אמריקאי: פליסיטי האפמן • טימותי האטון • אי. ארל בראון • ריצ'רד קברל • רג'ינה קינג • קייטלין ג'רארד • בניטו מרטינז • פנלופה אן מילר • אלביס נורסקו • ג'וני אוריץ |  |
| 2016 | זרה: קטרינה באלף • סם היואן • טוביאס מנזיס • לוטה ורביק • לורה דונלי • סטיבן קרי • דאנקן לקרואה • גרנט או'רורק • גארי לואיס • גרהם מקטביש • סטיבן וולטרס • סיימון קאלו • נל הדסון • דומיניק פינון • סטנלי ובר • ריצ'רד רנקין • סופי סקלטון • אנדרו גאוור • רוזי דיי • קלייב ראסל • פרנסס דה לה טור |  |
| 2017 | פולדארק: רובי בנטל • קרוליין בלקיסטון • כריסטיאן בראסינגטון • אליס צ'אפל • ביטי אדני • ג'ק פרת'ינג • שון גילדר • ג'ון נטלס • לוק נוריס • היידה ריד • הארי ריצ'רדסון • אלינור טומלינסון • איידן טרנר • ג'וש וייטהאוס • גבריאלה ויילד • טום יורק |  |
| --- | --- |
בקרת זהויות :  NLI: 987011827727005171  BIBSYS: 8082095  BNE: XX5548227  BnF: cb141745220 (data)  ISNI: 0000 0000 5717 0829  LCCN: no2012053505  MusicBrainz: e4d554d8-d9f2-4900-89f2-0163d87d233c  NKC: pna2009482623  NTA: 299126757  SUDOC: 152203990  VIAF: 85145161   WorldCat (עם VIAF): 85145161
סמל קטר

| --- | --- |

 פרטים
 המחזיק בסמל:  קטר 
 תאריך אימוץ:  2022 
 
סמל קטר (בערבית: شعار قطر) מציג שתי חרבות מעוקלות בתוך עיגול צהוב. בין החרבות – אונייה השטה על גלים כחולים ולבנים, על יד אי עם שני עצי דקל. העיגול מוקף על ידי טבעת נוספת החצויה אופקית. על החלק הלבן, העליון – שמה של המדינה – "دولة قطر" – "מדינת קטר" – כתוב בכתב כופי בצבע חום. על החלק החום מופיע לעיתים שם המדינה באנגלית. קו הגבול בין החלק החום והלבן משונן ומזכיר את דגל קטר.
הסמל הוצג לראשונה ב-1976, והחליף סמל אחר, ששימש החל מ-1966, אשר היה מורכב משתי חרבות מעוקלות, צדף ושני ענפי דקלים עם הכותרת "קטר".
מספר אלמנטים מהסמל מעטרים גם סמלים נוספים בעולם הערבי - החרב המעוקלת המסורתית מסמלי ערב הסעודית ועומאן, האונייה מסמלי כווית. גם הדקל הוא סמלה של ערב הסעודית. הצבעים וחלוקת הטבעת החיצונית מגיעים מדגל קטר.
קולנוע רון

| --- | --- |
אין תמונה חופשית
 מידע כללי
 סוג:  בית קולנוע 
 כתובת:  החלוץ 67, חיפה
 מיקום:  חיפה
 מדינה:  ישראל
 הקמה ובנייה
 תקופת הבנייה:  1960–1961 (כשנה)
 תאריך פתיחה רשמי:  26 באוקטובר 1961
 אדריכל:  ד"ר ניסן מסלובטי
 
 קואורדינטות:  32°48′28″N 35°00′08″E﻿ / ﻿32.807803061165°N 35.002144132239°E﻿ / 32.807803061165; 35.002144132239
  (למפת חיפה מוגדלת) קולנוע רון(למפת חיפה רגילה) קולנוע רון(למפת הגליל המערבי רגילה) קולנוע רון(למפת הגליל המערבי מוגדלת) קולנוע רון
 
קולנוע רון הוא מבנה קולנוע בצומת הרחובות החלוץ, סוקולוב ולונץ בשכונת הדר הכרמל בחיפה. בית הקולנוע נבנה בשנת 1961 בתכנון האדריכל ד"ר ניסן מסלובטי ושילב אולם קולנוע לצד 3 קומות מגורים, קומת מסחר וחניון תת-קרקעי. חזית המבנה כוללת פסיפס של האמן עמנואל סלע. הקולנוע נסגר וננטש בשנת 1991.
היסטוריה

בית הקולנוע הוקם על ידי הקבלן החיפאי פסח ז"ק ובעלות של כמיליון לירה ישראלית. מקור שם הקולנוע הוא בשם בנו של הקבלן, רון. הקולנוע נבנה על מגרש בו עמדה תחנת דלק צבאית.
ב-26 באוקטובר 1961 נחנך הקולנוע בהקרנת הסרט פורגי ובס ובמעמד ראש העיר אבא חושי, כפי שנכתב בעיתון מעריב באותו היום:
הקרנת בכורה של סרט הטוד.אי.או. הצבעוני של אוטו פרמינגר, "פורגי ובס", לפי האופרה של גרשווין, תחנוך הערב את קולנוע "רון" בחיפה, המודרני והמשוכלל בציודו מכל בתי הקולנוע בארץ. בניגוד למקווה, לא ישתתף בערב הגאלא כוכב הסרט, השחקן הכושי סידני פואטייה. מנהל הקולנוע, מר חיים אשל, מסר כי פואטייה שלח מברק התנצלות, בנימוק שהוא קשור להתחייבויוות באירופה. לעומת זאת, מצפים לבואו של שחקן אחר של הסרט, הזמר הכושי-יהודי סמי דייויס. קולנוע " רון" הוא בעל 900 מקומות ומצויים בו מכונות הקרנה חדישות ביותר, רשת רמקולים סטראופוניים, ומרתף חנייה לכ-40 מכוניות.
תחילה, נהנה הקולנוע מהצלחה רבה בשל הטכנולוגיה החדישה בו והוצגו בו שורה של שוברי קופות. ב-1964 נמנה בית הקולנוע, עם מספר בתי קולנוע אחרים בחיפה, אשר העלו מחירים והוצאו כנגדם צווים ממשלתיים להורדת מחיר הכרטיס.
לאחר הצלחה ראשונית, שנות ה-70 וה-80 היוו את תחילת דעיכתו של הקולנוע. וב-1991 נסגר הקולנוע, כאשר המופע האחרון היה "שמלת השבת של חנל'ה".
הערות שוליים

↑  בתי הקולנוע השכונתיים של חיפה - פרק 33: קולנוע "רון", באתר האתר של יורם
↑  הסרט "פורגי ובס" חונך קולנוע חדש, באתר הספרייה הלאומית, אוסף העיתונות
↑  בעלי בתי הקולנוע בחיפה יצטוו להוזיל הכרטיסים, באתר הספרייה הלאומית, אוסף העיתונות
קראטה קיד – דמויות

בסדרת סרטי הפעולה ואמנויות הלחימה קראטה קיד נכללים 5 סרטים ושתי סדרות טלוויזיה, נוסף על מספר משחקי וידאו.
סרטים אלה יצאו ברובם בשנות ה-80 כשהסרט קראטה קיד יצא ב-2010 כרימייק לסרטים המקוריים. ב-2018 יצאה הסדרה קוברה קאי כסדרת ספין-אוף הכוללת את השחקנים המקוריים בעודם בוגרים ומאמנים תלמידים צעירים בעצמם הסדרה מאוד הצליחה בנטפליקס, והמשיכו אותה עד עונה 6.
דמויות ראשיות > אלי מיילס/שוורבר

אלי מיילס או שוורבר (מגולמת בידי אליזבת שו) היא דמות ראשית בסרט הראשון, היחיד בו היא שיחקה.
היא נולדה בקליפורניה למשפחה עשירה והייתה מעודדת מצטיינת ומצליחה. היא הייתה בחברות עם ג'וני לורנס אך הם נפרדו בשלב מסוים לפני הסרט הראשון.
בסרט דניאל לרוסו פוגש בה על החוף לצד חברותיה, בעוד השכנים המקומיים מייעצים לו לא לגשת אליה כי היא מ"העשירים". דניאל לא מקשיב להם ומדגים לאלי כדרור של כדורגל אך אז חבורת אופנוענים ובראם ג'וני מגיעה לחוף ומציקה לאלי. דניאל מנסה לעזור לה אך ג'וני חובט בו לארץ וכשדניאל מנסה להחזיר לו ג'וני מכניס לו פנס בעין בעוד הוא מונע מאלי להתערב.
בבית ספר דניאל ואלי נפגשים שוב ושם אלי מגלה לדניאל שהיא נפרדה לפני זמן קצר מג'וני ומייעצת לו שלא יוותר לבריונות שלו. הם מחליטים לצאת אף על פי שהוריה לא מתלהבים ממצבה הכלכלי של משפחתו של דניאל. הם יוצאים למסעדה ומתנשקים ודניאל מחליט לפגוש את הוריה בארוחה בקאנטרי קלאב, אך להפתעתו בהגעה הוא רואה את ג'וני מתקרב אליה ומנשק אותה. הדבר נעשה בניגוד לרצונה והיא הכתה את ג'וני חזרה, אך דניאל נפגע מכך וחושד שאלי בגדה בו בשל מצבו הכלכלי הירוד. כשהוא אומר לה את זה והיא נפגעת, אך חברותיה מספרות לו מה באמת קרה, הוא מתנצל והם חוברים שוב, נוסעים במכונית היקרה של מר מיאגי. אלי מעודדת את דניאל בטורניר מול "קוברה קאי", כשהיא יושבת בתור "המתרגמת" של מיאגי והיא קוראת לדניאל בשמחה ומחבקת אותו כשהוא מנצח.
בסרט השני מתברר שהיא עזבה את דניאל לטובת כדורגלן מאוניברסיטת קליפורניה וגם שברה את הפגוש של האוטו החדש. דניאל המום ממה שעשתה ומזה שהיא שיקרה לו אך נוטש אותה ונוסע עם מיאגי לאוקינאווה, שם הוא בקשר עם קומיקו.
היא לא מופיעה בסדרה קוברה קאי אך מוזכרת בקשר שג'וני חשב עליה, ממנו התחילה היריבות שלו עם דניאל. באחד הפרקים דניאל וג'וני מיישבים הדורים בפאב ומחפשים את אלי, הם מגלים שהיא מנתחת ילדים בדנוור הנשואה לאונקולוג גרגורי שוורבר כששניהם מסכימים שהוא "גבר יפה".
בעוד דניאל נטש אותה סופית, ג'וני מעלעל בפייסבוק שלה ובטעות שולח לה הודעה. לאחר שמיגל מתאשפז והוא מאבד את ארגונו לכריס הוא משליך בכעס את הטלפון שלו לחול, אך מתברר שאלי שלחה לו בקשת חברות.
אלי חוזרת בעונה שלוש ומחליטה להיפגש עם ג'וני ולדבר על חייהם. במהלך הפגישה מתברר שיש לה שני ילדים אך היא בדרך לגירושין, מה שמשמח את ג'וני. הוא קובע איתה פגישה במסיבה ושם היא פוגשת בדניאל ואשתו לצד ג'וני. לאחר שהיא שומעת הקנטות משני הבחורים היא מראה להם ששניהם מאוד דומים ועוזרת להם להתארגן יחד נגד ה"קוברה קאי" של כריס.
דמויות ראשיות > ג'ולי פירס

ג'ולי פירס (מגולמת בידי הילרי סוונק) היא הדמות הראשית בסרט הרביעי לצד מר מיאגי, הסרט היחיד בו היא שיחקה.
פירס היא נכדתם של סגן ג'ק ולואיזה פירס והיא מתגוררת בבוסטון עם סבתה, לאחר שהוריה נהרגו בתאונת דרכים ולאחר שסביה נפטר. היא בחורה שמלאה ברגשות עזים שהיא לא מצליחה להוציא לפועל, כך שהיא לחוצה ומלחיצה את סביבתה ומשמיעה מוזיקה גבוהה. בבית הספר היא מסתבכת בבעיות רבות ובעיקר בפריצה לעליית הגג שם היא מטפלת בעקב האריס פצוע ששמו אנג'ל ושומרת עליו, חוששת שמאבטחי בית הספר, בראשות הקולונל פול דוגן הקשוח, יפגעו בו.
אחד מהמאבטחים של דוגן הוא נד רנדל, המטריד אותה בניסיון לסחוט אותה על שעברה על החוקים. עם זאת היא למדה מאביה קראטה, לאחר שהוא למד מאביו שלמד ממיאגי שהיה חייל בפיקודו ברגימנט הרגלים ה-442, כך שהיא מצליחה להביס את נד. בינתיים מאבטח אחר בשם אריק מקגוין מגלה על העקב שלה והיא מנסה להניא אותו מלספר על כך. לאט לאט הם מתקרבים ואריק מחליט לעזוב את התרגילים הנוקשים של דוגן, אשר מתאכזב מאוד מבחירתו. הוא משתף פעולה עם ג'ולי בהסתרת הסוד והם מתאהבים אך ג'ולי מושעית מהבית ספר על הסתננות ליילית. אז מיאגי מחליט לאמן אותה בהתנהלות נכונה ואיזון במנזר בודהיסטי. היא רואה את הנזירים כמוזרים מאוד ומתקשה להסתגל אליהם. כשהיא מוצאת חרק על שולחן האוכל היא פונה להרוג אותו, אך הנזירים לוקחים את החרק לטבע ומתרחקים ממנה. כדי לשבור את היחס שלהם היא נותנת לאחד מהם גמל שלמה כאות להשלמה עם הטבע ונכנסת לשלווה. בהמשך היא מזמינה את הנזירים למסיבה בביתה והם נענים בחיוב.
כאשר היא חוזרת לבית הספר היא פונה למקלט על הגג לצד אריק אך נד מוצא אותם ומבשר להם שהעקב הושלך החוצה והיא ומיאגי מוצאים אותו כשמיאגי מרפא את כנפו. כשאריק וג'ולי מתנשקים על גג רכבת מגיע נד רנדל, שובר את החלונות של המכונית של אריק וקורא לו לדו-קרב על הרציפים. אך מתברר שהרציפים היו מארב שפול דוגן תכנן לנקום בתלמידו הסורר והוא שולח את אנשיו לפגוע באריק. ג'ולי ומיאגי מגיעים ומביסים את הלוחמים שנוטשים את דוגן. דוגן קורא לאנשיו להילחם ולבסוף נלחם מול מיאגי אך מובס ונופל לרצפה המום. העקב אנג'ל עף מלמעלה וצופה בכך.